# top

**LUNDSVÅGEN NATURSKOLE**

**Et alternativt skoletilbud**

Top of Form



Bottom of Form

Top of Form

Bottom of Form

**LUNDSVÅGEN NATURSKOLE SOM LÆRINGSARENA:**

Lenden skole og ressurssenters tilbud, Lundsvågen naturskole, er en allsidig og annerledes skole som holder til i Lundsvågen på Hundvåg, en bydel i Stavanger. Skolen er bygd opp gjennom et fruktbart samarbeid mellom Stavanger kommune og private hjelpere.

Lundsvågen naturskole har som mål å være en ny arena der elever kan prøve ut nye roller

og utvikle ny og realistisk identitet. Alle elever skal få meningsfulle oppgaver tilpasset sitt eget nivå, og oppleve mestring hver dag.

Hovedmålet ved tilbudet er å få elever og voksne til å trives sammen og skape et godt og spennende læringsmiljø. Skoletilbudet er et dagtilbud hvor sosialpedagogikk går hånd i hånd med læring av kompetansemål fra Kunnskapsløftet. Det meste av læringen skjer gjennom praktisk tilnærming. Elevene som får tilbud ved Lundsvågen naturskole må kunne fungere i liten gruppe på inntil 5 elever.

# LUNDSVÅGEN NATURSKOLE SOM DEL AV ELEVENS SPESIALUNDERVISNING

Lundsvågen naturskoles alternative skoletilbud er en del av Lenden skole og ressurssenter. Tilbudet er til enkeltelever på barne- og ungdomstrinnet som ikke får et tilfredsstillende utbytte av undervisningen på egen skole og som derved har rett til spesialundervisning. Denne spesialundervisningen kan gjennom enkeltvedtak legges til Lundsvågen naturskoles alternative skoletilbud.

Rektor ved hjemmeskolen er hovedansvarlig for den enkelte elevs helhetlige skoletilbud, mens deler av denne opplæringen foregår på en alternativ opplæringsarena, Lundsvågen naturskole. Endagstilbudet blir dermed en del av hjemmeskolens opplæring og spesialundervisning.

Opplæringstilbudet som gis ved Lundsvågen naturskoles alternative opplæringsarena er i samsvar med kravene til offentlig grunnskoleopplæring i opplæringsloven med forskrifter, herunder det pedagogiske innholdet og den organisatoriske tilretteleggingen. Rektor ved Lenden skole og ressurssenter er ansvarlig for undervisningen som tilbys ved Lundsvågen naturskole.

Opplæringen ved Lundsvågen tilpasses i tråd med den enkelte elevs Individuelle opplæringsplan (IOP) og PPT`s sakkyndige tilråding. Lundsvågen utarbeider mål for den enkelte elev og en årsrapport hvor opplæring og utvikling evalueres.

**DET PEDAGOGISKE TILBUDET VED LUNDSVÅGEN NATURSKOLE**

Undervisningen ved skolen bygger på grunnskoleloven der følgende avsnitt i §1-1 og §1-3 har kjerneverdi:

*”Elevane skal utvikle kunnskap, dugleik og holdningar for å kunne meistre liva sine og for å kunne delta i arbeid og fellesskap i samfunnet. Dei skal få utfalde skaparglede, engasjement og utforskartrong”.”Opplæringa skal tilpassast evnene og føresetnadane hjå den enkelte eleven”*

# FORANKRING TIL KUNNSKAPSLØFTET

# GENERELL DEL:

Den generelle og faglige delen av læreplanen er integrert i hverandre i vårt arbeid.

Vår erfaring er at elevene ofte søkes inn både med spesifikke fagvansker og sosiale vansker. Vi søker å vektlegge sosial trening, for at denne igjen skal gi økt mulighet for faglig vekst de øvrige dagene på skolen. Lundsvågen naturskole kan også være en medspiller i oppfyllelsen av kompetansemålene i de enkelte fag.

Skolens oppgave er å klargjøre elevene til livets oppgaver, å kunne ivareta seg selv og hjelpe andre. Det å gi elevene mestringsfølelse, ha gode opplevelser, å styrke selvbildet og å utvikle sosialt samspill står i høysetet gjennom all aktivitet.

GRUNNLEGGENDE FERDIGHETER

Noen grunnleggende ferdigheter er nødvendige forutsetninger for læring og utvikling i skole, arbeid og samfunnsliv. I Kunnskapsløftet er disse definert som å kunne lese, regne, uttrykke seg muntlig og skriftlig og bruke digitale verktøy.

I hver læreplan for fag er det beskrevet hvordan de grunnleggende ferdighetene er forutsetninger for utvikling av fagkompetanse. For å sikre kontinuerlig utvikling av elevenes grunnleggende ferdigheter gjennom hele den 13-årige grunnopplæringen, er ferdighetene integrert i kompetansemålene. De kan imidlertid framstå ulikt og komme til uttrykk i varierende grad i forskjellige læreplaner for fag. Ved Lundsvågen naturskole vil elevene i flere sammenhenger og i flere aktiviteter få opplæring og trening i bruk av de grunnleggende ferdigheter.

OBLIGATORISK FYSISK AKTIVITET

Høsten 2009 blir det innført obligatorisk fysisk aktivitet utenom kroppsøvingstimene i grunnskolen. Fysisk aktivitet inngår som en naturlig del av enhver dag ved Lundsvågen naturskole.

### LÆREPLANER FOR FAG

Den generelle delen av kunnskapsløftet blir sterkt vektlagt på skoletilbudet ved Lundsvågen naturskole. Likevel tilbyr vi også opplæring i mange av Kunnskapsløftets kompetansemål.

Dette skjer dog ofte gjennom den gode samtalen under dagens gjøremål.

## Følgende kompetansemål kan bli fokusert i de enkelte fag:

##

## RLE

Kompetansemål etter 10.årstrinn:

Mål for opplæringen er at eleven skal kunne:

* drøfte etiske spørsmål knyttet til menneskeverd og menneskerettigheter, likeverd og likestilling, blant annet ved å ta utgangspunkt i kjente forbilder
* drøfte verdivalg og aktuelle temaer i samfunnet lokalt og globalt: sosialt og økologisk ansvar, teknologiske utfordringer, fredsarbeid og demokrati
* reflektere over etiske spørsmål knyttet til mellommenneskelige relasjoner, familie og venner, samliv, heterofili og homofili, ungdomskultur og kroppskultur
* reflektere over forholdet mellom religion, livssyn og vitenskap
* vise respekt for menneskers tros- og livssynsoppfatninger, ritualer, hellige gjenstander og steder

Dette tas ofte opp i en eller annen form under blant annet frokosten. Det kan ha bakgrunn i det som har skjedd i løpet av uka, nyheter på tv, sosiale medier m.m.

## MAT OG HELSE

 Kompetansemål etter 10.årstrinn:

Mål for opplæringen er at eleven skal kunne:

* planleggje og lage trygg og ernæringsmessig god mat, og forklare kva for næringsstoff matvarene inneheld
* samanlikne måltid ein sjølv lagar, med kostråda frå helsestyresmaktene
* informere andre om korleis matvanar kan påverke sjukdommar som heng saman med livsstil og kosthald
* planleggje og gjennomføre måltid i samband med høgtider eller fest og ha ei vertskapsrolle
* gi døme på korleis kjøkkenreiskapar, tillagingsmåtar eller matvanar har endra seg over tid eller flytta seg geografisk, og forklare korleis det har verka inn på livet til folk
* skape og prøve ut nye retter ut frå ulike råvarer, matlagingsmetodar og matkulturar

Kompetansemål etter 7.årstrinn:

Mål for opplæringen er at eleven skal kunne:

* samtale om tilrådingane for eit sunt kosthald frå helsestyresmaktene, og gi døme på samanhengen mellom kosthald, helse og livsstil
* lage mat i naturen og bruke naturen som ressurs
* vurdere kva god måltidsskikk inneber
* lage trygg og ernæringsmessig god mat, og forklare kva plass dei ulike matvaregruppene har i kosthaldet

## KROPPSØVING

Kompetansemål etter 10.årstrinn:

Mål for opplæringen er at eleven skal kunne:

* Snorkling
* Livbergande førstehjelp
* Praktisere ulike former for friluftsliv i ulike naturmiljø
* Orientere seg ved hjelp av kart og kompass i variert terreng, og gjere greie for andre måtar som ein òg kan orientere seg på
* Planleggje og gjennomføre turar til ulike årstider
* Gjere greie for samanhengar mellom ulike fysiske aktivitetar, livsstil og helse
* Kartlegge svømmedyktighet

Kompetansemål etter 7.årstrinn:

Mål for opplæringen er at eleven skal kunne:

* orientere seg ved hjelp av kart i kjent terreng
* fortelje om lokale friluftslivstradisjonar
* leike og vere med i ulike friluftslivsaktivitetar og praktisere trygg ferdsel under varierte vêrtilhøve
* utføre enkel førstehjelp

Kompetansemål etter 4. årstrinn

Mål for opplæringen er at eleven skal kunne:

* aktivitetar i varierte miljø der sansar, motorikk og koordinasjon blir utfordra
* ferdast ved og på vatn og gjere greie for farane
* samhandle med andre i ulike aktivitetar
* lage og bruke enkle kart til å orientere seg i nærområdet
* bruke klede, utstyr og enkle bruksreiskapar for å opphalde seg i naturen på ein trygg og funksjonell måte
* samtale om reglar som gjeld for opphald i naturen, og kunne praktisere sporlaus ferdsel

## NATURFAG

Kompetansemål etter 10.årstrinn:

Mål for opplæringen er at eleven skal kunne:

* observere og gi eksempler på hvordan menneskelige aktiviteter har påvirket et naturområde, identifisere ulike interessegruppers syn på påvirkningen og foreslå tiltak som kan verne naturen for framtidige generasjoner
* forklare hvordan råolje og naturgass er blitt til, og hvordan disse stoffene anvendes
* forklare hvordan vi kan produsere elektrisk energi fra fornybare og ikke-fornybare energikilder
* gjøre rede for begrepene fart og akselerasjon, måle størrelsene med enkle hjelpemidler og gi eksempler på hvordan kraft er knyttet til akselerasjon
* gjøre greie for hvordan trafikksikkerhetsutstyr hindrer og minsker skader ved uhell og ulykker

Kompetansemål etter 7.årstrinn

Mål for opplæringen er at eleven skal kunne:

* bruke digitale hjelpemidler og naturfaglig utstyr ved eksperimentelt arbeid og feltarbeid
* planlegge og gjennomføre undersøkelser i noen naturområder i samarbeid med andre
* beskrive kjennetegn ved virveldyr og forklare funksjonen til de viktigste organene
* undersøke og beskrive faktorer som påvirker frøspiring og vekst hos planter
* beskrive kjennetegn til et utvalg av plante-, sopp- og dyrearter og fortelle hvordan disse er ordnet systematisk
* fortelle om hvordan noen plante-, sopp- og dyrearter brukes i ulike tradisjoner
* beskrive solsystemet vårt og naturvitenskapens teorier for hvordan jorda har blitt til
* beskrive en modell for solsystemet og hvordan denne kan forklare observerte fenomener, inkludert dag og natt, månefaser og solas bevegelse over himmelen
* foreta relevante værmålinger og presentere resultatene med og uten digitale hjelpemidler
* gjøre greie for hvordan man gjennom tidene har brukt overføring av bevegelse til å utnytte energi i vind og vann

Kompetansemål etter 4.årstrinn:

Mål for opplæringen er at eleven skal kunne:

* fortelle om dyr og samtale om hva god dyrevelferd er
* gjenkjenne noen stjernebilder og beskrive fenomener som kan observeres på himmelen
* argumentere for forsvarlig framferd i naturen

## SAMFUNNSFAG

Kompetansemål etter 10.årstrinn:

Mål for opplæringen er at eleven skal kunne:

* lese, tolke og bruke papirbaserte og digitale kart og kunne bruke målestokk og kartteikn
* fortelje om naturgrunnlaget med vekt på indre og ytre krefter på jorda, rørsler i luftmassane, krinsløpet til vatnet, vêr, klima og vegetasjon, og drøfte samanhengar mellom natur og samfunn
* beskrive og forklare natur- og kulturlandskapet i lokalsamfunnet

Kompetansemål etter 4.årstrinn:

Mål for opplæringen er at eleven skal kunne;

* lese og bruke papirbaserte og digitale kart og lokalisere geografiske hovudtrekk i sitt eige fylke, nabofylka, Noreg, Europa og andre verdsdelar

**KUNST OG HÅNDVERK**

Kompetansemål etter 10.årstrinn:

Mål for opplæringen er at eleven skal kunne:

* designe produkter ut fra en kravspesifikasjon for form og funksjon
* beskrive ulike løsningsalternativer i design av et produkt ved hjelp av skisser og digital programvare
* beskrive livsløpet til et produkt og vurdere konsekvenser for bærekraftig utvikling, miljø og verdiskaping
* lage funksjonelle bruksgjenstander og vurdere kvaliteten på eget håndverk
* forklare hvordan klima, kultur og samfunnsforhold påvirker bygningers konstruksjon, valg av materialer, form, uttrykk og symbolfunksjon
* bygge og teste bærende konstruksjoner i ulike materialer

## Kompetansemål etter 7. årstrinn:

Mål for opplæringen er at elevene skal kunne:

* lage enkle bruksformer i ulike materialer og kunne gjøre rede for sammenheng mellom idé, valg av materialer, håndverksteknikker, form, farge og funksjon
* benytte ulike teknikker til overflatebehandling av egne arbeider
* bruke symaskin og enkelt elektrisk håndverktøy i en formgivingsprosess
* bruke ulike sammenføyningsteknikker i harde og myke materialer

Kompetansemål etter 4. årstrinn:

Målet for opplæringen er at elevene skal kunne:

* planlegge og lage enkle bruksgjenstander
* lage enkle gjenstander gjennom å strikke, veve, filte, sy, spikre og skru i ulike materialer
* bruke enkle, hensiktsmessige håndverktøy i arbeid med leire, tekstil, skinn og tre

**UTDANNINGSVALG:**

Kompetansemål etter 10.årstrinn:

Mål for opplæringen er at eleven skal kunne:

* beskrive de ulike utdanningsprogrammene i videregående opplæring
* forklare forskjellen på strukturen for studieforberedende utdanningsprogram og yrkesfaglige utdanningsprogram, og samtale om hvordan disse kan gi ulike yrkes- og karrieremuligheter
* presentere lokalt arbeids- og næringsliv og vurdere arbeidsmulighetene innenfor noen valgte utdanningsprogram og yrker
* planlegge, gjennomføre og dokumentere aktiviteter og arbeidsoppgaver knyttet til kompetansemål fra valgte utdanningsprogram i videregående opplæring
* reflektere over og presentere utdanninger og yrker i forhold til egne interesser og forutsetninger
* vurdere videre valg av utdanning og yrke basert på erfaringer fra utprøvingen

**VALGFAG:**

Fra skoleåret 2014/2015 skal alle elever på ungdomstrinnet ha valgfag**.** Valgfag som eventuelt kan dekkes inn ved et opphold på Lundsvågen naturskole er «Natur og friluftsliv» og «Trafikk».

**SOSIAL KOMPETANSE/SOSIAL LÆRING:**

I tråd med Kunnskapsløftet skal arbeidet med sosial kompetanse gjennomsyre all opplæring. Utvikling av den enkeltes sosiale kompetanse står sentralt i opplæringen på Lundsvågen naturskole. For å utvikle elevenes sosiale kompetanse skal skolene legge til rette for at de i arbeidet med fagene og i virksomheten ellers får øve seg i samhandling og problem- og konflikthåndtering. Opplæringen skal bidra til å utvikle sosial tilhørighet og mestring av ulike roller i samfunns- og arbeidslivet og i fritiden. Sosial kompetanse må inngå som en selvfølgelig komponent i alle sammenhenger der barn og unge er sosialt til stede. I dette arbeidet er Lundsvågen naturskole en unik arena.

I skolesammenheng kan det være hensiktsmessig å gruppere ferdighetene i de fem dimensjonene eller områdene til Gresham og Elliot (1990, og 2002): **Empati, samarbeidsferdighet, selvhevdelse, selvkontroll og ansvarlighet.** Et fellestrekk ved disse sosiale kompetanseområdene er at de dreier seg om å utvikle prososiale handlinger.

Nedenfor er de sentrale områdene innenfor sosial kompetanse oppsummert og gir samtidig innhold til læringen av sosiale kompetanse som elevene møter i skoledagen på Lundsvågen naturskole:

**Empati** vil si evne til å leve seg inn i andres situasjon. Det dreier seg om sosial sensitivitet og evne til desentrering. Det handler om å se situasjonen fra den andres side, vise omtanke og respekt for andres følelser og synspunkter. Empati er således vesentlig for å kunne etablere nære relasjoner og være en motvekt mot mobbing og vold. Empati er både en stabil egenskap og situasjonsbestemt. Derfor kan empati utvikles og endres (Ogden 1995).

**Samarbeidsferdigheter** handler blant annet om å kunne bruke tiden fornuftig mens man venter på tur, dele med andre, hjelpe andre, følge regler og beskjeder, samt å kunne gå over til andre aktiviteter uten å protestere. Det dreier seg om å samarbeide med jevnaldrende og med voksne. Samarbeid øves i reelle samarbeidssituasjoner og når samarbeidet aktivt verdsettes. Barn og unge lærer slike ferdigheter best ved at de får samarbeide mye (Jahnsen 2000).

**Selvhevdelse** er å kunne be om hjelp og informasjon, å presentere seg og å reagere på andres handlinger. Videre handler det om å kunne markere seg sosialt, blant annet ved å uttrykke egne meninger og standpunkter, og si nei til det man helst ikke bør være med på. Evne til hensiktsmessig selvhevdelse er ofte avgjørende for å kunne delta aktivt i sosiale miljøer og fellesskap. Selvhevdelse dreier seg om å uttrykke uavhengighet og autonomi, samt å ta sosial kontakt og initiativ. I noen grad dreier det seg om forholdet mellom å være aktør i eget liv og brikke i andres liv (Nordahl 2002).

**Selvkontroll** regulerer forholdet mellom atferd og følelser, og noen omtaler dette som impulskontroll. Det handler om evnen til å tilpasse seg fellesskapet og ta hensyn til andre. Når man opplever frustrasjoner og motgang, eller når det oppstår uenigheter eller konfikter, kommer evnen til selvkontroll tydelig fram i måten man reagerer på erting og kommentarer på, uten å bli sint og ta igjen. Man må kunne utsette behov, for eksempel vente på tur, og kunne vise glede og sinne på situasjonstilpassede måter (Gresham og Elliot 1990).

 **Ansvarlighet** dreier seg om å vise respekt for egne og andres eiendeler og arbeid, samt å kunne utføre oppgaver. Man utvikler ansvarlighet gjennom å få medbestemmelse og ta konsekvensene av det. En forutsetning for ansvarlighet er derfor tillit. Ansvarlighet handler også om å kommunisere med voksne (Gresham og Elliot 1990). Det er viktig å merke seg at i en skole hvor barn og unge er omgitt av regler og kontroll på alle kanter, har de få muligheter til å utvikle ansvar.

Et fellestrekk ved disse sosiale kompetanseområdene er at de dreier seg om å utvikle prososiale handlinger. Forenklet kan vi kalle prososial atferd «trøste-og-hjelpe-atferd» (Dunn2001). Prososiale handlinger betraktes som frivillige og til nytte for andre. Prososiale barn gir andre ros, er vennlige og viser tydelig at de bryr seg om andre. De utfører positive sosiale handlinger som å anerkjenne andre, gi hjelp og støtte og dele med andre. Det prososiale dreier seg også om empati, om å kunne sette seg inn i hvordan andre har det, og trekke konsekvenser av dette. Det er handlinger som utføres spontant uten at man er opptatt av den umiddelbare egennytten.

**AKTIVITETER SOM INNGÅR I OPPLEGGET VED LUNDSVÅGEN NATURSKOLE:**

**KURS**

 Sikker bruk av båt med påhengsmotor

Seiling

Roing

Kano

Motorservice

Vedlikehold av båter

Knuter og fortøying

Bruk av fiskeredskaper (garn, teiner, ruser, pilk/sluk, line, hodde, dorg)

Kart, kompass, navigasjon

Pil og bue

Luftgevær

Dyre- og planteliv på grunt vann (Snorkel- og vadesafari)

Førstehjelp

Mat fra havet ( bl.a. krabber, skjell, reker, tang og fisk)

Brannsikkerhet/slukkeøvelser

Fisker og sjødyr i Rogaland

Sjøfugler i Rogaland

Sløydaktiviteter/formingsaktiviteter

Førstehjelpskurs

Stillasbygging

Skogsarbeid

Gjeting og foring av villsauer

Stell og vedlikehold av saltvannsakvarier

Gartnerarbeid m/plenklipping

Fjellturer

Ski

Båtturer og strandhogg på øyer i nærområdet

Mopedundervisning på 10. trinn